**Kivonat**

**Telki Község Önkormányzat Képviselő-testületének**

**2019. június 25-én megtartott ülésének**

**jegyzőkönyvéből**

**Telki Község Önkormányzat**

**Képviselő-testülete**

**99/2019 (VI.25) számú önkormányzati határozata**

**Telki 733/8 hrsz-ú ingatlanhoz kapcsolódó Helyi Építési Szabályzat módosításáról**

Telki Község Önkormányzat Képviselő-testülete úgy határoz, hogy támogatja a Solloshi Residence Kft. (1037 Budapest, Lángliliom utca 4. 20. ép. fszt. 1) Helyi Építési Szabályzat (továbbiakban: HÉSZ) módosítására vonatkozó kérelmét a Telki 733/8 hrsz-ú ingatlanon megvalósítandó társasházak kérdésében, mert a bemutatott tervanyag településrendezési szempontból előzetesen alkalmasnak látszik a HÉSZ módosítás megalapozására, a vonatkozó településrendezési szerződés előkészítésének megkezdésére.

Felkéri a polgármestert, hogy a hatályos HÉSZ módosítására vonatkozó településtervezői ajánlatot és szerződés-tervezetet, valamint a kérelmezővel megkötendő településrendezési szerződés tervezetét készítse elő.

Felkéri a polgármestert, hogy a szerződés tervezeteket a következő rendes képviselő-testületi ülésre terjessze a testület elé.

Felelős: polgármester

Határidő: azonnal

Deltai Károly sk. dr. Lack Mónika sk.

polgármester jegyző

A kiadmány hiteléül:

dr. Lack Mónika

jegyző